【明報專訊】政府日前公布新一屆地區三會(分區會、防火會、滅罪會)名單,合共有2999人,三會嘅名單可以喺民政事務總署網站睇到。Emily留意到,截至噚日,網站上只見委員名單嘅中文版本,英文版本仲未有。民政事務總署回覆查詢時解釋,18區嘅三會委員名單英文版本正在整理,將盡快上載至民政總署網站。
另外,Emily喺翻查名單時亦留意到,喺南區防火委員會嘅委員名單發現一名委員叫「Stephanie(鄧李璧莛女士)」,翻查資料應該係香港廣東社團總會第一執行主席鄧清河嘅新抱,而佢𠵱家亦係保良局總理。
南區防火會名單見:「Stephanie(鄧李璧莛女士)」
至於點解委員名單會咁樣顯示,民政總署就話,名單顯示嘅係該名委員身分證明文件上嘅姓名,括號內同時顯示其中文別名鄧李璧莛,以資識別。